Държавен вестник, бр. 44, 2011 г., стр. 40

СТР.  40	
Д Ъ Р Ж А В Е Н  В Е С Т Н И К 	
БРОЙ  44
3. организира провеждането на конкурсните 
изпити не по-рано от един месец след изти­
чане на срока за подаване на документите.
(14) Недопуснатите кандидати могат да 
правят възражение до директора на Инсти­
тута по отбрана в 7-дневен срок от датата на 
уведомяването. 
(15) Конкурсният изпит по специалността се 
провежда от комисия, назначена със заповед 
на директора на Института по отбрана, коя­
то включва 3 хабилитирани лица от същата 
научна област (специалност).
(16) Изпитът по специалността е писмен 
и устен, с отделни оценки. До устен изпит се 
допускат получилите оценка най-малко много 
добър 4,50 на писмения изпит. За успешно 
положили изпита се смятат кандидатите, по­
лучили средна оценка от писмения и устния 
изпит не по-ниска от много добър 5,00.
(17) Конкурсните изпити по чужд език се 
провеждат от тричленна комисия, в която могат 
да бъдат включени и нехабилитирани лица от 
други научни и образователни организации.
(18) До изпит по чужд език се допускат 
само кандидатите, успешно положили изпи­
та по специалността. За успешно положили 
изпита по чужд език се смятат кандидатите, 
получили оценка не по-ниска от добър 4,00. 
(19) Резултатите от всеки изпит се отра­
зяват в протокол на изпитната комисия и се 
съобщават на кандидатите.
(20) Кандидатите, които успешно са поло­
жили изпитите, се класират в низходящ ред 
по оценката от изпита по специалността.
(21) До 30 ноември научният съвет на ин­
ститута изготвя предложение за зачисляване 
в редовна, задочна и дистанционна докто­
рантура.
(22) В срок до 5 декември директорът на 
института изпраща предложението в дирек­
ция „Управление на човешките ресурси“ на 
МО за включване в заповед на министъра на 
отбраната за зачисляване в редовна и задочна 
форма на докторантура считано от 1 февруари.
(23) До 1 март докторантът и научният му 
ръководител изготвят индивидуален учебен 
план, който след обсъждане в научния съвет 
на дирекцията се утвърждава от научния 
съвет на института.
(24) При кандидатстване за обучение в 
докторантура чрез самостоятелна подготов­
ка научният съвет на дирекцията обсъжда 
в едномесечен срок представения проект на 
дисертационен труд, разработен в основната 
му част и библиография, и изготвя аргу­
ментирано становище до научния съвет на 
института, което включва и предложение за 
ръководител на докторанта.
(25) В двуседмичен срок научният секретар 
на института изготвя предложение до директо­
ра на института за приемане на кандидата за 
обучение в докторантура чрез самостоятелна 
подготовка.
(26) Директорът на института взема ре­
шение за приемане за обучение и прави 
предложение до министъра на отбраната за 
зачисляване.
(27) В едномесечен срок след издаването 
на заповедта на министъра докторантът на 
самостоятелна подготовка и научният му 
ръководител изготвят индивидуален учебен 
план, който след обсъждането му в научния 
съвет на дирекцията се утвърждава от научния 
съвет на института.
(28) Докторантите имат право по обективни 
причини, при условия и по ред, определени 
в ПОДИО, по предложение на директора 
на института със заповед на министъра на 
отбраната да:
1. променят темата на дисертационния 
труд и научния ръководител, но не по-късно 
от 3 месеца преди датата на защитата; 
2. прекъсват обучението си и да го про­
дължават;
3. променят формата на обучението си след 
съгласуване със заявителя при условия и по 
ред, определени в този правилник;
4. удължават срока на обучението си по 
ал. 4 при условия и по ред, определени в този 
правилник.
(29) Докторантът придобива право на 
защита на дисертационния труд след из­
пълнение на дейностите по обучението и 
успешно полагане на изпитите, определени 
в индивидуалния учебен план и докладвани 
в научноизследователския отдел резултати от 
проведените изследвания.
(30) Докторантите, придобили право на 
защита, се отчисляват със заповед на дирек­
тора на института.
(31) Защитата на дисертацията се извършва 
пред научно жури в състав от 5 хабилитирани 
лица, като най-малко трима са външни за 
Института по отбрана и поне един е професор, 
при спазване на реда, определен в Правилни­
ка за прилагане на Закона за развитието на 
академичния състав в Република България.
(32) Научното жури се утвърждава със 
заповед на директора на института, в която 
се определя и датата на защитата.
(33) В срок до 3 месеца от избора членовете 
на журито изготвят две рецензии, едната от 
които е от външно лице, и три становища, 
завършващи с положителна или отрицателна 
оценка.
(34) Директорът на института организи­
ра публикуването на интернет страницата 
на института на рецензиите, становищата и 
автореферата.